C 85/6
HU
Az Európai Unió Hivatalos Lapja
2022.2.22.
V (Hirdetmények)
A VERSENYPOLITIKA VÉGREHAJTÁSÁRA VONATKOZÓ ELJÁRÁSOK
EURÓPAI BIZOTTSÁG Összefonódás előzetes bejelentése (Ügyszám M.10625 - CARLYLE GROUP / MACQUARIE GROUP / HYCC) Egyszerűsített eljárás alá vont ügy (EGT-vonatkozású szöveg)
(2022/C 85/06)
1.
2022. február 15-én a Bizottság a 139/2004/EK tanácsi rendelet (1) 4. cikke szerint bejelentést kapott egy tervezett összefonódásról.
E bejelentés az alábbi vállalkozásokat érinti: –
a Carlyle csoport (a továbbiakban: Carlyle, USA) irányítása alá tartozó Nobian Industrial Chemicals B.V. (a továbbiakban: Nobian, Hollandia),
–
a Macquarie Group Limited (a továbbiakban: Macquarie, Ausztrália) irányítása alá tartozó Green Investment Group Limited (a továbbiakban: GIG, Egyesült Királyság) irányítása alá tartozó Norgh Holding Company Limited (a továbbiakban: Norgh, Egyesült Királyság),
–
HyCC Holding B.V. (a továbbiakban: közös vállalkozás, Hollandia).
A Nobian és a Norgh az összefonódás-ellenőrzési rendelet 3. cikke (1) bekezdésének b) pontja és 3. cikkének (4) bekezdése értelmében közös irányítást fognak szerezni a közös vállalkozás felett.
Az összefonódásra újonnan alapított közös vállalkozásban szerzett részesedés útján kerül sor.
2.
Az érintett vállalkozások üzleti tevékenysége a következő:
–
a Nobian alapvető vegyi anyagokat állít elő különböző iparágak számára, az építőipartól és a tisztítástól a gyógyszerekig és a vízkezelésig; anyavállalata a Carlyle, amely egy alternatív eszközkezelési és pénzügyi szolgáltatásokat nyújtó amerikai multinacionális magántőke-társaság,
–
a GIG a Norgh fejlesztői, szponzori és befektetői tevékenységet végző anyavállalata, melynek küldetése a zöld átállás felgyorsítása, székhelye a skóciai Edinburgh; a GIG az Ausztráliában székhellyel rendelkező és ott jegyzett Macquarie multinacionális független befektetési bank és pénzügyi szolgáltató társaság irányítása alá tartozik,
–
a közös vállalkozás zöld hidrogént fog előállítani.
3.
A Bizottság előzetes vizsgálatára alapozva megállapítja, hogy a bejelentett összefonódás az összefonódás-ellenőrzési rendelet hatálya alá tartozhat, a végleges döntés jogát azonban fenntartja.
(1) HL L 24., 2004.1.29., 1. o. (az összefonódás-ellenőrzési rendelet).